Brande woed in KrugerwildtuinArgieffoto. William Mabasa, woordvoerder van die wildtuin, het gesê die brande het verlede week Vrydag uitgebreek. Volgens Mabasa was daar ŉ wegholveldbrand in Mosambiek wat oor die grens na die areas suid van die Olifantsrivier beweeg het. Mabasa het gesê daar het Woensdag nog ŉ brand ontstaan in die westelike dele van die park. “Twee brande het ook Donderdag naby die Phabeni-hek uitgebreek en is nog nie onder beheer gebring nie.” Volgens Mabasa maak die warm weerstoestande dit moeilik om die brande onder beheer te bring. “Ons bewaringspersoneel werk dag en nag om die brande onder beheer te kry.” Mabasa het ŉ beroep gedoen op besoekers aan die park om versigtig te wees.